
Szentendre Város Önkormányzat Képviselő-testületének

2005. január 18-i  üléséről  készült jegyzőkönyvéből

7.
Előterjesztés Tűzvédelmi Közalapítvány megszüntetéséről

Előadó: Miakich Gábor polgármester
Szentendre Város Önkormányzat Képviselő-testületének

9/2005. (I.18.) Kt. sz. határozata:

Szentendre Város Önkormányzatának Képviselő- testülete – mint az 50/1998. (IV.21.) Kt. számú határozatával alapított, a Pest Megyei Bíróság (a továbbiakban: Bíróság) által AK. 1974. számon nyilvántartásba vett „Tűzvédelmi Közalapítvány” (a továbbiakban: Közalapítvány) alapítója - 

1.)  a Polgári Törvénykönyvről szóló többször módosított 1959. évi IV. törvény (a továbbiakban: Ptk.) 74/G § (9) bekezdése alapján kezdeményezi a Bíróságnál a Közalapítvány megszüntetését, tekintettel arra, hogy a Közalapítvány az alapító okiratában foglalt feladatait alapítása (1998) óta nem látta el és a közfeladat ellátásának biztosítása más módon, illetőleg más szervezeti keretben hatékonyabban valósítható meg. 

2.)  a Közalapítvány Bíróság általi megszüntetését követően, a Ptk. 74/G § (9) bekezdésében foglaltaknak megfelelően a Közalapítvány – hitelezők kielégítése után – megmaradó vagyonát, Lippai Gyula Krisztián alapító által 2004. április 28- án kelt alapító okirattal létrehozott, „Szentendre és a Dunakanyar Tűzvédelméért” elnevezésű alapítvány részére támogatásként felajánlja. 

3.)  felhívja a Közalapítvány Kuratóriumát, hogy az Alapító okirat 11. pontjában foglaltaknak megfelelően a vonatkozó jogszabályokban, így különösen a Számvitelről szóló 2000. évi C. törvény, a Számviteli törvény szerinti egyes egyéb szervezetek beszámolókészítési és könyvvezetési kötelezettségének sajátosságairól szóló 224/2000. (XII.19.) Korm. rendeletben, az alapítványok nyilvántartásának ügyviteli szabályairól szóló 12/1990. (VI.13.) IM. rendeletben, valamint a közhasznú szervezetekről szóló 1997. évi CLVI. törvényben meghatározottak szerint a Közalapítvány Bíróság általi megszüntetése érdekében tegye meg a szükséges intézkedéseket és ennek keretében gondoskodjon a Közalapítvány záró beszámolójának elkészítéséről.

4.)  felhívja a Közalapítvány Kuratóriumának elnökét, hogy a Közalapítvány megszüntetésére vonatkozó  bírósági eljárás eredményéről az alapítót tájékoztassa.

Felelős: 
1. és 2. pont: Polgármester



3. és 4. pont: Tűzvédelmi Közalapítvány Kuratóriumának elnöke

Határidő: 
1. és 3.  pont: azonnal

2. pont:  Tűzvédelmi Közalapítvány bíróság általi megszüntetését és a „Szentendre és a Dunakanyar Tűzvédelméért” elnevezésű alapítvány  jogerős nyilvántartásba vételét  követően



4. pont:  2005. április 30.

K. m. f.


Miakich Gábor s. k. 
dr. Molnár Ildikó s. k.


polgármester
jegyző

Kapja:
1. 
 Önkormányzati és Szervezési Iroda – irattár  

2. 
 A Képviselő-testület tagjai

3. Jegyzői referens – intézkedésre

Közzétéve a GroupWise-on és a Weboldalon.

A kiadmány hiteléül:

Szentendre, 2005. január 19.

Ancsin Mária

jegyzőkönyvvezető

